Diari Oficial de la Generalitat Valenciana


Sumari del DOGV 5595, del 10-09-2007 (2007/10427)

Bases de la convocatòria per a la provisió d'una plaça d'ajudant de manteniment, categoria peó, mitjançant concurs, en règim laboral fix.
-----------------------------------------------------------------------------------------------------------------------------------------

### Dades del document

Número de DOGV
:   5595

Data del DOGV
:   10-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10170


Data del document
:   10-09-2007

Organisme emissor
:   Ajuntament de Llanera de Ranes

Tipus de document
:   Convocatòria

Descriptors 

:   * Llanera de Ranes
    * administració local
    * peó
    * concurs administratiu

Bases de la convocatòria per a la provisió d'una plaça d'ajudant de manteniment, categoria peó, mitjançant concurs, en règim laboral fix.  
 [2007/10491]  
En compliment de la Resolució de l'Alcaldia de data 24.07.2007, es publiquen les bases i la convocatòria per a la provisió d'una plaça d'ajudant de manteniment, categoria peó, per mitjà de concurs, en règim laboral fix:  
Bases de la convocatòria per a la provisió d'una plaça d'ajudant de manteniment, categoria peó, per mitjà de concurs, en règim laboral fix.  
Primera. Objecte de la convocatòria  
1.1. És objecte de les presents bases la contractació d'una plaça d'ajudant de manteniment, categoria peó, per mitjà de concurs en règim laboral fix.  
1.2. Les funcions encomanades al lloc a exercir seran les següents: treballs de reparació i manteniment d'obra, llanterneria, electricitat, fusteria i pintura en dependències municipals i escolars, així com treballs de manteniment i conservació de vies públiques i zones verdes.  
1.3. La jornada de treball serà partida en horari de matí i vesprada. La distribució de l'horari es realitzarà per l'Ajuntament en funció de les necessitats del servei.  
1.4. Les retribucions seran les indicades per a tal lloc de treball en la plantilla de personal aprovada per l'Ajuntament.  
Segona. Legislació aplicable  
En tot el no establit en les presents bases caldrà ajustar-se al que disposa la Llei 7/1985, de 2 d'abril, Reguladora de les Bases de Règim Local; RD 781/1986, de 18 d'abril, pel qual s'aprova el text refós de les disposicions legals vigents en matèria de règim local; Llei 7/2007, de 12 d'abril, de l'Estatut Bàsic de l'Empleat Públic; Llei 30/1984, de 2 d'agost, de Mesures per a la Reforma de la Funció Pública; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa; Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat; i la resta de disposicions reglamentàries sobre la matèria.  
Tercera. Modalitat del contracte  
El caràcter del contracte és fix i el règim de dedicació a temps complet i haurà de formalitzar-se conforme al que establix l'Estatut dels Treballadors aprovat per Reial Decret 1/1995, de 24 de març.  
Quarta. Requisits dels aspirants  
4.1. Per a poder participar en les proves de selecció s'hauran de complir els requisits següents:  
a) Tindre capacitat per a ser contractat, conforme a l'Estatut dels Treballadors, aprovat per Reial Decret Legislatiu 1/1995, de 24 de març.  
b) Estar en possessió del certificat d'escolaritat o equivalent.  
c) Estar en possessió de permís de conducció classe B.  
d) No patir cap malaltia ni estar afectat per limitació física o psíquica incompatible amb l'exercici de les funcions, o que les impossibilite.  
e) No trobar-se inhabilitat penalment per a l'exercici de funcions públiques.  
f) No haver sigut separat per mitjà d'expedient disciplinari del servei de qualsevol de les administracions públiques.  
4.2. La titulació s'acreditarà per mitjà de l'expedició dels títols corresponents per l'autoritat acadèmica competent. Esta mateixa autoritat podrà declarar també l'equivalència de títols.  
4.3. Tots els requisits hauran de complir-se l'últim dia del termini de presentació de sol·licituds i mantindre's durant tot el procés selectiu. En este sentit, es podran efectuar les comprovacions oportunes fins a arribar a la firma del contracte laboral.  
Cinquena. Sol·licituds  
5.1. Les sol·licituds per a prendre part en la convocatòria es dirigiran a l'alcalde president d'este ajuntament; podrà utilitzar-se el model que figura com a annex a les presents bases. Es presentaran en el Registre d'Entrada de l'Ajuntament o en la forma que determina l'art. 38.4 de la Llei 30/1992, de 26 de novembre, durant el termini de 20 dies naturals comptat a partir de l'endemà de la publicació de l'extracte d'esta convocatòria en el BOE i en estes els aspirants hauran de manifestar que complixen tots els requisits exigits en estes bases.  
5.2. La sol·licitud haurà d'anar acompanyada per:  
a) Fotocòpia del DNI o, si és el cas, passaport.  
b) Document acreditatiu de la titulació exigida en la convocatòria.  
c) Documents acreditatius dels mèrits i circumstàncies al·legats que hagen de ser valorats.  
Sisena. Admissió d'aspirants  
Una vegada finalitzat el termini de presentació de sol·licituds, l'Alcaldia dictarà una resolució, en el termini màxim d'un mes, per la qual declararà aprovada la llista provisional d'aspirants admesos i exclosos.  
En esta resolució, que es publicarà en el BOP i al tauler d'anuncis municipal, constarà el nom i cognoms dels aspirants admesos i exclosos i, si és el cas, el motiu de la no-admissió., i es concedirà un termini de 10 dies hàbils perquè es puguen formular reclamacions o esmenar defectes que hagen motivat l'exclusió. Si es presenta alguna reclamació serà acceptada o rebutjada en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional, juntament amb la composició del tribunal i lloc, dia i hora en què es constituïx el tribunal i comencen les proves selectives.  
Setena. Tribunal qualificador  
7.1. El tribunal qualificador estarà constituït per:  
President: el de la corporació o membre d'esta en qui delegue.  
Secretària: la de la corporació o funcionari d'esta en qui delegue.  
Vocals:   
- Un representant de la Generalitat Valenciana.  
- Un funcionari de carrera de la corporació designat per l'Alcaldia.  
- Un tècnic dels servicis municipals designat per l'Alcaldia.  
La designació dels membres del tribunal inclourà la dels suplents respectius.  
7.2. Tots els membres del tribunal actuaran amb veu i vot, i hauran d'estar en possessió d'una titulació igual o superior a l'exigida en la convocatòria.  
7.3. Quan concórreguen en els membres del tribunal alguna de les circumstàncies establides en l'article 28 de la Llei 30/1992, de 26 de novembre, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma que disposa l'article 29 de l'esmentada llei.  
7.4. El tribunal no podrà constituir-se ni actuar sense l'assistència de la meitat almenys dels seus integrants. Els dubtes o reclamacions que puguen originar-se amb la interpretació de l'aplicació de les bases de la present convocatòria, així com el que haja de fer-se en els casos no previstos, seran resolts pel tribunal per majoria i, en cas d'empat, resoldrà el vot de qui actue com a president.  
7.5. El tribunal no podrà aprovar ni declarar que han superat les proves selectives un nombre d'aspirants superior al de places convocades.  
7.6. De conformitat amb el que s'ha disposat pel RD 462/2002, de 24 de maig, sobre indemnitzacions per raó del servici, el tribunal tindrà la categoria 3a.  
Huitena. Valoració del concurs  
8.1. El procediment de selecció dels aspirants serà el de concurs en funció dels mèrits justificats documentalment en el moment de presentació de la instància.  
8.2. Es valoraran els mèrits de conformitat amb el que s'ha indicat en els punts següents:  
a) Formació: per estar en possessió d'altres titulacions acadèmiques distintes i no inferiors a la fixada en la convocatòria per a prendre part en esta, fins a un màxim de 2,5 punts.  
- Llicenciat o equivalent: 2,5 punts.  
- Diplomat o equivalent: 2 punts.  
- Batxiller Superior o equivalent: 1,5 punts  
- Graduat Escolar o equivalent: 1 punt.  
S'aplicarà l'esmentada puntuació per una sola titulació i només per la més alta aconseguida.  
b) Experiència: es valorarà tenint en compte principalment el fet d'haver realitzat funcions semblants a les que haurà d'exercir.  
Es tindran en compte per a això els certificats expedits pels responsables del departament, servici o àrea de l'administració o els documents acreditatius de les empreses privades on l'aspirant haja treballat. A raó de 0,10 punts per mes de servei.  
La valoració total d'este apartat no podrà excedir 8,5 punts.  
d) Entrevista: consistirà en la celebració d'una entrevista pel tribunal qualificador per a obtindre dels aspirants la informació necessària per a la valoració de la seua aptitud i coneixements relacionats amb les tasques a exercir, fins a un màxim de 6 punts.  
8.3. La puntuació màxima a aconseguir serà la de 17 punts, i serà necessària l'obtenció d'un mínim de 8,5 punts per a la superació del concurs.  
Novena. Relació d'aprovats  
Una vegada acabada la qualificació dels aspirants, el tribunal farà pública la relació d'aprovats per orde de puntuació final obtinguda al tauler d'edictes de l'Ajuntament; es precisa que el nombre d'aprovats no podrà sobrepassar el nombre de places convocades. La dita relació s'elevarà al president de la corporació perquè procedisca a la formalització del corresponent contracte.  
Deu. Presentació de documents  
10.1. Publicada al tauler d'edictes la relació definitiva d'aspirants seleccionats, estos hauran d'aportar en l'Ajuntament, en el termini de 20 dies hàbils, els documents acreditatius de les condicions de capacitat i requisits exigits en la convocatòria:  
- Declaració jurada de no haver sigut separat per mitjà d'expedient disciplinari del servei de qualsevol administració pública, ni trobar-se incapacitat.  
- Declaració jurada de no trobar-se inhabilitat penalment per a l'exercici de funcions públiques.  
- Permís de conducció classe B.  
- Certificat mèdic acreditatiu de no patir cap malaltia ni limitació física o psíquica que impedisca, impossibilite o siga incompatible amb l'exercici de les funcions.  
10.2. Presentada la documentació pels interessats, l'òrgan municipal competent autoritzarà la contractació en règim laboral.  
10.3. La falta de presentació de la documentació dins del termini establit, excepte en els casos de força major o quan de la presentació dels documents es deduïsca el no-compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En este sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.  
10.4. La plaça no ocupada per l'aspirant que no presente la documentació quedarà vacant.  
Onze. Recursos  
Contra les presents bases, que posen la via administrativa, es podrà interposar pels interessats amb caràcter potestatiu recurs de reposició en el termini d'un mes davant de l'Alcaldia, previ al recurs contenciós administratiu en el termini de dos mesos davant dels jutjats contenciosos administratius de València, comptats ambdós terminis a partir de l'endemà de la publicació de l'anunci en el Butlletí Oficial de la Província. En qualsevol moment, sempre abans de la presentació de les sol·licituds pels aspirants, l'alcalde de l'Ajuntament podrà modificar o deixar sense efecte la convocatòria per mitjà de l'adopció de la resolució corresponent que serà publicada en la forma que disposa la base següent. En la resta de supòsits, per a l'anul·lació o revisió d'ofici dels acords d'aprovació de les convocatòries, caldrà ajustar-se al que disposen els articles 102 i 103 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Dotze. Publicació  
L'aprovació d'estes bases es publicarà en el Butlletí Oficial de la Província i en el Diari Oficial de la Comunitat Valenciana i regiran mentre l'Ajuntament no les modifique o derogue.  
Annex model d'instància  
(Nom) ... amb NIF ..., veí de .... amb domicili a efectes de notificacions a ....  
EXPOSA  
Primer  
Que ha tingut coneixement de la convocatòria anunciada en el Boletín Oficial del Estado núm...... de data ..., en relació amb la provisió d'una plaça d'ajudant de manteniment, categoria peó, en règim laboral fix.  
Segon  
Que complix tots i cada un dels requisits exigits en les bases publicades en el Butlletí Oficial de la Província núm. ... de data ... referits a la data de presentació d'instància.  
Tercer  
Que adjunte a la present instància la documentació següent:  
a) Fotocòpia del DNI.  
b) Document acreditatiu de la titulació exigida en la convocatòria.  
c) Documents acreditatius dels mèrits i circumstàncies al·legats que han de ser valorats.  
Pel que s'ha exposat,  
SOL·LICITA  
Que s'admeta esta sol·licitud per a prendre part en les proves de selecció del personal esmentat.  
A ...  
Ft.: ....  
Llanera de Ranes, 24 de juliol de 2007.- L'alcalde: Vicente Sanchis Bonete.